Με δεδομένο, ότι το Ελληνικό Δημόσιο δεν έχει ανταποκριθεί με πλήρη συμμόρφωση στις σχετικές αποφάσεις της Ολομέλειας του ΣτΕ 1126/2016 και 2196/2014, για τη διαμόρφωση των μισθολογικών μας αποδοχών στα δεδομένα προ του Ιουλίου του 2012, ως και την ορθή εφαρμογή των Ν.4472/2017, Ν.4575/2018, με αποτέλεσμα να μειωθούν οι μηνιαίες μισθολογικές απολαβές μας, από το μήνα Ιανουάριο του 2018 μέχρι και σήμερα, ήτοι τα έτη 2018-2019-2020 που δεν υπέπεσαν σε παραγραφή, συστήνεται στα στελέχη ΛΣ-ΕΛΑΚΤ, τα οποία επιθυμούν, να συμμετάσχουν στην άσκηση σχετικής αναγνωριστικής αγωγής. Ο νομικός σύμβουλος της Ένωσης κ. Δημήτρης Σκάλκος, με τους συνεργάτες του, αναλαμβάνει τη διαδικασία άσκησης της αγωγής ομαδικά, με κόστος συμμετοχής δέκα πέντε (15) ευρώ για κάθε στέλεχος ΛΣ-ΕΛΑΚΤ. Σε περίπτωση επιτυχούς έκβασης της υπόθεσης, ΔΕΝ (Ε) ΔΕΝ θα καταβληθεί αμοιβή.

Ε π ι κ ο ι ν ω ν ί α:

6936188857 – 6936188855 – 2310420520 – 2374024476

***skaldim@yahoo.gr***

***skalkos4@gmail.com***

Όσοι ενδιαφέρονται να συμμετάσχουν, θα πρέπει να προσκομίσουν στο γραφείο της Ένωσης, σε κάθε Λιμενική Αρχή ή Υπηρεσία, μέχρι τη Δευτέρα 21 Δεκεμβρίου 2020:

(α) δικαστικό πληρεξούσιο, όπως το συνημμένο υπόδειγμα, εκτυπωμένο σε ένα φύλλο (μπρος – πίσω οι δυο σελίδες) με θεώρηση του γνησίου της υπογραφής σε Κ.Ε.Π., Α.Τ. ή Λιμενική Αρχή,

(β) έντυπο, συμπληρωμένο με τα ατομικά στοιχεία του στελέχους και υπογεγραμμένο από αυτό, όπως το συνημμένο υπόδειγμα,

(γ) αντίγραφα των μηνιαίων φύλλων μισθοδοσίας:

1. ΜΗΝΟΣ ΔΕΚΕΜΒΡΙΟΥ 2016. 2. ΜΗΝΟΣ ΙΑΝΟΥΑΡΙΟΥ 2017.

3. ΔΩΔΕΚΑΜΗΝΟΥ 2018. 4. ΔΩΔΕΚΑΜΗΝΟΥ 2019.

5. ΔΩΔΕΚΑΜΗΝΟΥ 2020.

(δ) το ποσόν των δέκα πέντε (15) ευρώ.

\*\*\* Καλό θα είναι να μην περιμένουμε την 21η Δεκεμβρίου, αλλά θα πρέπει, ενεργώντας ομαδικά, να επισπεύσουμε την άσκηση των αγωγών ανά πενήντα (50) άτομα.

\*\*\* Στελέχη μη μέλη της Ένωσης μπορούν να συμμετάσχουν ερχόμενοι απ’ ευθείας σε συνεννόηση με το γραφείο του νομικού μας συμβούλου, στα παραπάνω τηλέφωνα και e-mail.